ร้านนี้เป็นของดาราตลกชื่อดังค่ะ คุณหม่ำนั่นเอง

เคยมาทานสองสามครั้งเพราะมาเยี่ยมญาติ แล้วญาติแนะนำ  ร้านตั้งอยู่ติดเดอะมอลล์ บางแคเลยค่ะ ถ้ามาจากเส้นบรมราชชนนีแล้วจะฉีกออกมากาญจนาภิเษก ร้านจะอยู่ซ้ายมือค่ะ เสียดาย ป้ายร้านเล็กไปหน่อย มะก่อนเป็นรูปการ์ตูนหน้าคุณหม่ำค่ะ เด่นชัด สงสัยการ์ตูนทนฝนไม่ค่อยได้ เลยไม่มีป้ายนั้นแล้วค่ะ

ร้านนี้ขายอาหารอีสานและอาหารไทยค่ะ จากชื่อก็คงพอจะทราบแล้ว วันนี้ที่สั่งคือ ส้มตำไข่เค็ม (สั่งตลอด ของโปรดค่ะ)
ลาบเป็ด ปลาช่อนเผาเกลือ ตับหวาน แล้วก็อะไรอีกจำไม่ค่อยจะได้ โดยรวมอร่อยทุกอย่างค่ะ
เป็นร้านส้มตำที่ไม่เหมือนร้านส้มตำ มีวงมาเล่นเพลงสไตล์บอสซ่าด้วย ฟังเพราะๆเพลินๆสบายดีค่ะ การจัดบรรยากาศร้านก็เป็นแนวสวนๆมีน้ำพุ น่ารักดีค่ะ ที่แนะนำจริงๆคือเมนูลาบนะ ลาบเป็ดทำได้ค่อนข้างดีเลยค่ะ เหมือนนำเป็ดไปทอดๆนิดหน่อยก่อนแล้วนำมาทำลาบค่ะ ปรุงรสถึงเครื่อง หอมข้าวคั่วและสะระแหน่มาก  

ราคาก็ประมาณ 700-800 บาทค่ะ แพงเล็กน้อย แต่ก็สมราคานะ